మాధురీ భట్టాచార్య

మాధురీ భట్టాచార్య, కర్ణాటకకు చెందిన సినిమా నటి, మాజీ మోడల్. కన్నడ, హిందీ సినిమాలలో నటించింది.

జీవిత విశేషాలు 
మాధురీ భట్టాచార్య కర్ణాటక రాష్ట్రం, బెంగుళూరులోని బెంగాలీ కుటుంబంలో జన్మించింది. ఆర్మీ పబ్లిక్ స్కూల్‌లో చదువుకున్నది. ఆ తరువాత మౌంట్ కార్మెల్ కళాశాలలో సైకాలజీ కోర్సును, రామయ్య కళాశాలలో న్యాయ విద్యను చదివింది. మిస్ బెంగళూరు టైటిల్‌తో సహా అనేక అందాల పోటీలలో గెలుపొందింది.

వ్యక్తిగత జీవితం 
వ్యాపారవేత్త అనురాగ్ ఆర్యతో మాధురీ భట్టాచార్య వివాహం జరిగింది.

నటనారంగం 
ఖుషీ, బిసి బిసి వంటి కన్నడ సినిమాల ద్వారా మాధురీ భట్టాచార్య తన సినీ జీవితాన్ని ప్రారంభించింది. సోనూ నిగమ్ రూపొందించిన రెండు వీడియోలకు మోడల్ గా చేసింది. సహారా వన్ లో వచ్చిన కుచ్ లవ్ కుచ్ మస్తీ అనే టెలివిజన్ ధారావాహికలో నటించింది. 2009లో బ్యాచిలర్ పార్టీ, 3 నైట్స్ 4 డేస్ అనే రెండు హిందీ సినిమాలలో నటించింది. 2010 కామెడీ ప్రేమ్ కా గేమ్‌ సినిమాలో అర్బాజ్ ఖాన్‌తో కలిసి నటించింది. 2011లో యమ్లా పగ్లా దీవానా అనే సినిమాలో చిత్రంలో ధర్మేంద్ర, బాబీ డియోల్‌లతో కలిసి "టింకు జియా" అనే ఐటెం సాంగ్‌లో నటించింది. తన మూడవ కన్నడ సినిమా ప్రసాద్‌లో ఎనిమిదేళ్ళ చెవిటి-మూగ బాలుడికి తల్లిగా నటించింది.

సినిమాలు

మూలాలు

బయటి లింకులు 
 

జీవిస్తున్న ప్రజలు
పంజాబీ సినిమా నటీమణులు
కన్నడ సినిమా నటీమణులు
భారతీయ సినిమా నటీమణులు
హిందీ సినిమా నటీమణులు